Ehdotus Muutos komission ehdotukseen COM(2012) 496 EUROOPAN PARLAMENTIN JA NEUVOSTON ASETUS yhteiseen strategiakehykseen kuuluvia Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä ja Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta /* COM/2013/0146 final - 2011/0276 (COD) */





2011/0276 (COD) Ehdotus Muutos komission ehdotukseen COM(2012) 496 EUROOPAN PARLAMENTIN JA NEUVOSTON ASETUS yhteiseen strategiakehykseen kuuluvia Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä ja Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta Muutetaan komission ehdotus COM(2012) 496 seuraavasti: 1) Lisätään johdanto-osaan 57 a kappale seuraavasti: ”(57 a) Koska unionin eniten kärsivillä alueilla esiintyvään nuorisotyöttömyysongelmaan on ensisijaisena asiana puututtava kiireesti, olisi luotava nuorisotyöttömyysaloite, jota rahoitetaan erityisillä määrärahoilla ja Euroopan sosiaalirahaston kohdennetuilla investoinneilla. Nuorisotyöttömyysaloitteella olisi pyrittävä tukemaan tukikelpoisilla alueilla asuvia nuoria, jotka eivät ole työllistettyjä tai koulutuksessa. Nuorisotyöttömyysaloite olisi pantava täytäntöön Investoinnit kasvuun ja työpaikkoihin -tavoitteen osana.” 2) Korvataan 18 artikla seuraavasti: ”18 artikla Suoritusvaraus Kullekin yhteisen rahoituskehyksen rahastolle ja jäsenvaltiolle kohdennetuista varoista, lukuun ottamatta Euroopan alueellinen yhteistyö -tavoitteelle, nuorisotyöttömyysaloitteelle ja Euroopan meri- ja kalatalousrahastoa koskevan asetuksen V osastolle kohdennettuja varoja, 5 prosenttia muodostaa suoritusvarauksen, joka on kohdennettava 20 artiklan mukaisesti.” 3) Muutetaan 44 artiklan 5 kohdan ensimmäinen virke seuraavasti: ”Edellä 1–4 kohdassa tarkoitetut vuotuiset täytäntöönpanokertomukset katsotaan hyväksyttäviksi, jos ne sisältävät kaikki kyseisissä kohdissa ja rahastokohtaisissa säännöissä vaaditut tiedot.” 4) Korvataan 83 artikla seuraavasti: ”83 artikla Taloudellisen, sosiaalisen ja alueellisen koheesion määrärahat 1. Taloudellisen, sosiaalisen ja alueellisen koheesion talousarviositoumuksiin käytettävissä olevat määrärahat ohjelmakaudella 2014–2020 ovat [x] euroa vuoden 2011 hintoina liitteessä III olevan vuosijakauman mukaisesti, ja tästä Euroopan aluekehitysrahastolle, Euroopan sosiaalirahastolle ja koheesiorahastolle osoitettavat kokonaismäärärahat ovat [x] euroa ja [3 000 000 000] euroa on nuorisotyöttömyysaloitteelle osoitettavia erityismäärärahoja. Ohjelmatyötä varten ja määrien ottamiseksi myöhemmin unionin yleiseen talousarvioon taloudellisen, sosiaalisen ja alueellisen koheesion määrärahoihin tehdään vuosittain kahden prosentin indeksikorjaus. 2. Komissio hyväksyy täytäntöönpanosäädöksillä päätöksen, jossa vahvistetaan liitteessä III a vahvistettuja perusteita ja menettelyjä noudattaen rahastojen kokonaismäärärahojen jäsenvaltiokohtainen vuosijakauma sekä liitteessä III b vahvistettuja perusteita ja menettelyjä noudattaen nuorisotyöttömyysaloitteen erityismäärärahojen jäsenvaltiokohtainen vuosijakauma ja tukikelpoisten alueiden luettelo, sanotun kuitenkaan rajoittamatta tämän artiklan 3 kohdan ja 84 artiklan 7 kohdan soveltamista. 3. Komission aloitteesta 0,35 prosenttia kokonaismäärärahoista kohdennetaan tekniseen tukeen.” 5) Lisätään 84 artiklaan kohta seuraavasti: ”3 a. Nuorisotyöttömyysaloitteen määrärahat ovat [3 000 000 000] euroa nuorisotyöttömyysaloitteen erityismäärärahoja ja vähintään [3 000 000 000] euroa Euroopan sosiaalirahaston kohdennettuja investointeja.” 6) Lisätään 93 artiklan 2 kohtaan toinen alakohta seuraavasti: ”Ensimmäistä alakohtaa ei sovelleta nuorisotyöttömyysaloitteeseen.” 7) Lisätään liite III b seuraavasti: ”LIITE III b Menettelyt 83 artiklassa tarkoitetun nuorisotyöttömyysaloitteen erityismäärärahoja varten I. Nuorisotyöttömyysaloitteen erityismäärärahojen vuosijakauma määritetään seuraavissa vaiheissa: 1. Määritetään 15–24-vuotiaiden nuorten työttömien määrä NUTS 2 -alueilla, joilla nuorisotyöttömyysaste oli yli 25 prosenttia vuonna 2012, jäljempänä ’tukikelpoiset alueet’. 2. Kunkin tukikelpoisen alueen määrärahat lasketaan tukikelpoisen alueen nuorten työttömien määrän ja kaikkien tukikelpoisten alueiden 1 kohdassa tarkoitetun nuorten työttömien kokonaismäärän välisen suhteen mukaan. 3. Kunkin jäsenvaltion määrärahat ovat yhtä kuin sen tukikelpoisille alueille myönnettävät määrärahat. II. Nuorisotyöttömyysaloitteen erityismäärärahaa ei oteta huomioon, kun kokonaismäärärahojen jakamiseen sovelletaan liitteessä III a vahvistettuja määräytymissääntöjä.” 10) Lisätään liitteessä V olevaan ”Temaattiset ennakkoehdot” -taulukkoon rivi seuraavasti: || ”8.6. Ilman työ- tai koulutuspaikkaa olevien 15–24-vuotiaiden nuorten kestävä integroituminen työmarkkinoille: On laadittu kattava toimintapoliittinen strategiakehys nuorisotyöttömyyspaketin tavoitteiden saavuttamiseksi ja erityisesti neuvoston suosituksen [xxx] mukaisen nuorisotakuujärjestelmän käyttöön ottamiseksi. || – Käytössä on sellainen kattava toimintapoliittinen strategiakehys nuorisotyöttömyyspaketin tavoitteiden saavuttamiseksi ja erityisesti neuvoston suosituksen [xxx] mukaisen nuorisotakuujärjestelmän käyttöön ottamiseksi, joka – perustuu ilman työ- tai koulutuspaikkaa olevien 15–24-vuotiaiden nuorten tulosten mittauksista saatuun näyttöön: - sisältää järjestelmän, jolla nuorisotakuujärjestelmästä kerätään tietoja ja analysoidaan niitä sopivilla tasoilla, joilla saadaan riittävästi näyttöä kohdennettujen toimintapolitiikkojen kehittämiseen ja voidaan seurata kehitystä ja tehdä mahdollisuuksine mukaan kontrafaktuaalisia arviointeja; – nimeää viranomaisen, joka vastaa nuorisotakuujärjestelmän perustamisesta ja hallinnoinnista sekä kumppanuuksien koordinoinnista kaikilla tasoilla ja sektoreilla; – ottaa mukaan kaikki nuorisotyöttömyyteen puuttumisen kannalta merkittävät sidosryhmät; – perustuu varhaisessa vaiheessa toteutettaviin toimiin ja aktivointiin; – sisältää tukitoimenpiteitä työmarkkinoille integroitumiseen, myös ammattitaidon lisäämiseen ja työmarkkinoihin liittyviä toimenpiteitä.”